Det bliver ikke som spiller, at den 21-årige Jeanett Vestergaard Andesren kommer til at opleve OL i London. Den aalborgensiske håndboldspiller er ikke blandt de 14 navne, som er udvalgt til at kæmpe for Storbritanniens ære ved de forestående olympiske lege. Efter sin studentereksamen sidste år rejste stregspilleren ellers til London for at træne på fuld tid med landsholdet i håbet om at sætte sig på en af de 14 eftertragtede pladser. Men Jeanett Vestergaard Andersen er blevet siet fra og må opleve kampene fra tribunen. Det er en engelsk mormor, der har gjort det muligt for den tidligere Aalborg DH-spiller at blive en del af det britiske landshold. Landsholdet blev bygget op fra bunden med henblik på OL i London og det består af spillere, som har britiske rødder, men som kommer fra mange forskellige nationer.

Referat:
Den aalborgensiske stregspiller, Jeanett Andersen, kommer ikke med på det britiske OL-landshold.